作者：李曾伯
词牌/韵律：贺新郎

paragraphs: 日近长安路。
喜骖鸾、带簪游戏，弓旌招去。
闻道汉朝帷帏里，要问娵隅蛮语。
嗟时事、尚兹多故。
办取忠谋宜入告，见石洪、曾在乌公府。
须细访，风寒处。
左荆右岭中湘浦。
愿扶持、东南温厚，老天张主。
翘馆钦贤人共说，一饭每勤三吐。
公此去、好官须做。
从臾泾舟同共济，更绸缪、桑土先阴雨。
灭此虏，直朝暮。